《和贾魏公冬大雪诗》
宋代·潜说友

海水飞花到上林，气形和处总由心。
采薇指日休兵甲，宿麦连云办辇任。
炽炭酒行怀往昔，老枝诗句诏来今。
燮调妙用谁知用，端在崇阳与抑阴。

作者简介：宋元间处州人，字君高。宋淳祐四年进士，咸淳中以中奉大夫权户部尚书，知临安军府事，封缙云县开国男。时贾似道势方炽，说友曲意附和，故得进。后守平江，元兵至，弃城遁。宋亡，降元，受宣抚使之命。以官军支米不得，王积翁以言激众，遂为李雄剖腹死。有《咸淳临安志》。